Patere volumus cunctis præsentibus et futuris, quod Wido de Lisciaco, dedit sancto Petro apud eundem vicum Lisciacum, unum mansum, cum omnibus appenditiis suis. Dedit etiam sedem molini, ubi ipse molinus construeretur, cum uno servo, nomine Drogone; reddidit quoque servum quem ante pro fratre suo Anserico dederat, cui nomen Oddo. Signum Odilonis, Anserici, Hugonis Præpositi.